Die Franse Ope is 'n groot tenniskampioenskapstoernooi wat jaarliks oor twee weke tussen middel Mei en vroeg Junie in Parys, Frankryk, besleg word in die Roland Garros-stadion. Die stadion se bane is van rooi klei en kan ongeveer 37 000 toeskouers huisves. Die program sluit mans- en vroue-enkels, sowel as mans-, vroue- en gemengde dubbels in. Die eerste Franse Ope is in 1891 gehou, maar die eerste vrouekampioenskappewas eers in 1897. In 1927 is die baan genoem na die Franse vlieënier en oorlogsheld Roland Garros (1888–1918). Onlangse kampioene sluit in: die Spanjaard Rafael Nadal en die Belg Justine Henin wat beide die toernooi jaarliks vanaf 2005 gewen het. In Maart 2007 is aangekondig dat dieselfde prysgelde vir die eerste keer vir alle rondtes aan beide mans- en damesspelers oorhandig sal word. Meeste enkeltitels Mans: vanaf die begin van die ope-era: Björn Borg (Swede) – 6 (1974, 1975, 1978, 1979, 1980 en 1981). voor die ope-era: Max Decugis (Frankryk) – 8 (1903, 1904, 1907, 1908, 1909, 1912, 1913 en 1914).